Kadrina kiriku orel
Kadrina kiriku orel on orel Kadrina Katariina kirikus Lääne-Virumaal. Orel jõudis Kadrina kirikusse 1895. aastal Peterburist. On arvatud, et selle ehitas Liibaus (Liepājas) tegutsenud Läti meister Karlis Hermanis (1807–1868), kes oli tollel ajal Läti tuntumaid orelimeistreid ja kellelt telliti Peterburi kirikutesse mitmeid oreleid. Sellel esitatud muusikast on valminud CD-plaat "Kadrina kiriku orel". 19. sajandi II poolel valminud orel on arvatud kunstimälestiseks.